
Σκοπός
Η διαδικασία περιγράφει τον τρόπο με τον οποίο το Πανεπιστήμιο διαχειρίζεται περιπτώσεις που αλλάζει ο αρχικός σκοπός επεξεργασίας των προσωπικών δεδομένων των φυσικών προσώπων.  
Μέθοδος
1. Αξιολόγηση δευτερεύουσας χρήσης

Προϊστάμενοι Διευθύνσεων/Τμημάτων,  Υπεύθυνος Προστασίας Δεδομένων
Αρχείο Δραστηριοτήτων Επεξεργασίας  
3. Έλεγχος κειμένων & Παροχή στα υποκείμενα
Υπεύθυνος Προστασίας Δεδομένων, Νομική Υπηρεσία
Κείμενο πληροφόρησης
2. Σύνταξη απαραίτητων κειμένων  
Προϊστάμενοι Διευθύνσεων/Τμημάτων
Κείμενο πληροφόρησης
Αρχή
Τέλος
4. Αποτύπωση σκοπού 
Προϊστάμενοι Διευθύνσεων/Τμημάτων, Υπεύθυνος Προστασίας Δεδομένων, Διοίκηση 
Αρχείο Δραστηριοτήτων Επεξεργασίας


 




Ανάλυση

Φάση 1: 	Το Πανεπιστήμιο καθορίζει στο Αρχείο Δραστηριοτήτων Επεξεργασίας τους σκοπούς επεξεργασίας, για τους οποίους υπόκεινται επεξεργασία τα προσωπικά δεδομένα τα οποία συλλέγει από τα φυσικά πρόσωπα και για τους οποίους παρέχει πληροφόρηση προς αυτά. 
Στην περίπτωση που το Πανεπιστήμιο αποφασίσει να επεξεργαστεί τα δεδομένα που έχει συλλέξει για άλλον σκοπό επεξεργασίας θα πρέπει ο Υπεύθυνος Προστασίας Δεδομένων σε συνεργασία με την αρμόδια για την εν λόγω επεξεργασία Διεύθυνση ή Τμήμα του Πανεπιστημίου να εξετάσουν αν η επεξεργασία αυτή είναι αναγκαία για την εκπλήρωση των καθηκόντων που τους έχουν ανατεθεί και είναι απαραίτητη για τουλάχιστον ένα από τα παρακάτω:
· για να ελεγχθούν οι πληροφορίες που παρέχονται από το υποκείμενο των δεδομένων, διότι υπάρχουν βάσιμες ενδείξεις ότι οι πληροφορίες αυτές είναι εσφαλμένες. 
· για την αποτροπή κινδύνων για την εθνική ασφάλεια, εθνική άμυνα ή δημόσια ασφάλεια ή για τη διασφάλιση φορολογικών και τελωνειακών εσόδων.
· για τη δίωξη ποινικών αδικημάτων.
· για την αποτροπή σοβαρής βλάβης στα δικαιώματα άλλου προσώπου.
· για την παραγωγή των επίσημων στατιστικών. 
Ειδικά για επεξεργασία ειδικών κατηγοριών εξετάζεται αν υπό το νέο σκοπό υπάρχει βάση νομιμότητας της επεξεργασίας που αφορά τα δεδομένα ειδικών κατηγοριών και τηρούνται μέτρα για την προστασία των προσωπικών δεδομένων.
Φάση 2: 	Σε περίπτωση που από τα ανωτέρω αποφασιστεί ότι ο δευτερεύων σκοπός είναι σύννομος, τότε το Πανεπιστήμιο μπορεί να επεξεργαστεί τα δεδομένα και για τον σκοπό αυτό. 
Στο πλαίσιο αυτό εξετάζεται αν απαιτείται η σύνταξη κειμένων για την πληροφόρηση των υποκειμένων που εμπλέκονται στη νέα επεξεργασία. Για την απόφαση αυτή εξετάζεται η περίπτωση το υποκείμενο των δεδομένων να έχει ήδη τις πληροφορίες ή αν καλύπτεται κάποιες από τις προϋποθέσεις των άρθρων 14 παρ. 5 του ΓΚΠΔ ή των άρθρων 31 & 32 του Ν. 4624/2019.
Σε περίπτωση που απαιτηθεί δημιουργία κειμένου, θα πρέπει η αρμόδια διεύθυνση του Πανεπιστημίου /το αρμόδιο Τμήμα για την επεξεργασία να δημιουργήσει ένα κείμενο πληροφόρησης με τα ακόλουθα κατ’ ελάχιστον στοιχεία για την πληροφόρηση των φυσικών προσώπων: 
· Ταυτότητα και στοιχεία επικοινωνίας του Πανεπιστημίου.
· Ταυτότητα και στοιχεία επικοινωνίας του Υπευθύνου Προστασίας Δεδομένων . 
· Περιγραφή του σκοπού επεξεργασίας των προσωπικών δεδομένων σε σχέση με τον αρχικό σκοπό  (ύπαρξη συνάφειας ή μη).  
· Νομιμοποιητική βάση επεξεργασίας των προσωπικών δεδομένων.
· Αποδέκτες ή κατηγορίες αποδεκτών των προσωπικών δεδομένων. Στις περιπτώσεις όπου τα δεδομένα δεν διαβιβάζονται σε τρίτους, αναφέρεται ρητά.
· Χρονικό διάστημα διατήρησης των προσωπικών δεδομένων ή τα κριτήρια που καθορίζουν το εν λόγω διάστημα.
· Αναφορά στη δυνατότητα του φυσικού προσώπου για υποβολή αιτήματος σχετικά με τα ακόλουθα δικαιώματα επί των προσωπικών δεδομένων: πρόσβαση και διόρθωση ή διαγραφή των δεδομένων, περιορισμό της επεξεργασίας ή δικαίωμα εναντίωσης στην επεξεργασία, δικαίωμα στη φορητότητα των δεδομένων, δικαίωμα ανάκλησης της συγκατάθεσης οποτεδήποτε, καθώς και δικαίωμα υποβολής καταγγελίας στην εποπτική αρχή.
· Την ύπαρξη αυτοματοποιημένης λήψης αποφάσεων (εφόσον εφαρμόζεται ή εφαρμοστεί μελλοντικά), συμπεριλαμβανομένης της κατάρτισης προφίλ, και, τουλάχιστον για αυτές τις περιπτώσεις, σημαντικές πληροφορίες σχετικά με τη λογική που ακολουθείται, καθώς και τη σημασία και τις προβλεπόμενες συνέπειες της εν λόγω επεξεργασίας για το υποκείμενο των δεδομένων.
· Στις περιπτώσεις όπου τα δεδομένα δεν έχουν συλλεχθεί απευθείας από το φυσικό πρόσωπο, επιπρόσθετα των ανωτέρω να παρέχεται ενημέρωση σχετικά με την πηγή άντλησης/ λήψης των δεδομένων και βάσει ποιου πλαισίου. 
· Εάν τα προσωπικά δεδομένα δεν συλλέγονται άμεσα από το φυσικό πρόσωπο, το Πανεπιστήμιο πρέπει να διασφαλίζει ότι τα φυσικά πρόσωπα ενημερώνονται για τα ανωτέρω εντός εύλογης προθεσμίας, η οποία δεν θα ξεπερνάει τον ένα μήνα από την συλλογή των δεδομένων και σε κάθε περίπτωση κατά την πρώτη επικοινωνία με το φυσικό πρόσωπο.
Σε περίπτωση που ο δευτερεύων σκοπός δεν καλύπτει τις απαιτήσεις της φάσης 1, τότε το Πανεπιστήμιο δεν προβαίνει στη σχετική επεξεργασία. 
Φάση 3: 	Οι προϊστάμενοι των Διευθύνσεων/ αρμόδιων Τμημάτων αποστέλλουν στη Νομική Υπηρεσία και τον Υπεύθυνο Προστασίας Δεδομένων τα κείμενα που έχουν δημιουργηθεί στην περίπτωση που ο δευτερεύων σκοπός επεξεργασίας θα ενταχθεί στις δραστηριότητες του Πανεπιστημίου προκειμένου να επιβεβαιώσουν την επάρκεια και την πληρότητα τους. 
Σε περιπτώσεις που υπάρχουν σχόλια και απαιτούμενες αλλαγές, οι προϊστάμενοι των Διευθύνσεων/Τμημάτων είναι υπεύθυνοι για τις απαραίτητες διορθώσεις, διαφορετικά το κείμενο εγκρίνεται για χρήση. 
Αφού το κείμενο εγκριθεί, το Πανεπιστήμιο μεριμνά να αναρτήσει ή να προσθέσει στα κατάλληλα σημεία πρόσβασης των υποκειμένων στην πληροφορία ή συλλογής δεδομένων για την επεξεργασία. 
Για την καταχώρηση του κειμένου στα έντυπα πληροφόρησης που διατηρεί ενεργά προς χρήση το Πανεπιστήμιο χρησιμοποιείται το «Μητρώο Πληροφορήσεων και Συγκαταθέσεων», το οποίο ενημερώνεται με το νέο έντυπο από τον Υπεύθυνο Προστασίας Δεδομένων.
Φάση 5:	Σε κάθε περίπτωση που εντάσσεται ο δευτερεύων σκοπός επεξεργασίας στις δραστηριότητες του Πανεπιστημίου θα πρέπει να ενημερώνει αναλόγως η αρμόδια διεύθυνση/το αρμόδιο τμήμα για την επεξεργασία του Πανεπιστημίου το  «Αρχείο Δραστηριοτήτων Επεξεργασίας», το οποίο στη συνέχεια δίνεται για έλεγχο στον Υπεύθυνο Προστασίας Δεδομένων και περιοδικά για έγκριση από τη Σύγκλητο/Συμβούλιο Διοίκησης. 

